《赠林竹田翁进阶》
明代·郑岳

弭节三山又十春，太平无事老经纶。重开皇极逢明主，再进台阶慰旧臣。

解绶郑均还赐禄，挥金疏传日娱宾。东风吹遍田中竹，看长龙孙万个新。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。